Whitney Houston

B'amhránaí popcheoil í Whitney Elizabeth Houston (9 Lúnasa 1963, Newark, New Jersey, Stáit Aontaithe Mheiriceá - 11 Feabhra 2012, Beverly Hills, California). Bhí clú is cáil ar a guth láidir. 

Is é "I Will Always Love" ceann de na hamhráin is rathúla a bhí ag Whitney, a bhí sa scannán The Bodyguard (1992). 

 Saol 
clé|mion|Aibreán 2010
Phós sí Bobby Brown ar an 18 Iúil 1992. Bliain ina dhiaidh sin, tháinig a hiníon, Bobbi Kristina Houston Brown, ar an saol. Fuair Whitney agus Bobby colscaradh sa bhliain 2006. 

D'éag Houston ar an 11 Feabhra 2012, in aois 50 di. Thóg sí ródháileog drugaí (cócaon) agus thángthas ar a corp i dtobán folctha  sa Beverly Hilton.  Ghnóthaigh Houston saibhreas as cuimse, agus bhí "saol an liomó bháin" aici mar a déarfá. Ach fós féin bhí sí chomh tugtha sin do na drugaí go raibh uirthi cuairt a thabhairt ar na ceantair ba shuaraí agus ba bhoichte chun a handúil a shásamh. Gabhadh í fiú sa bhliain 2000 agus le linn na 2000idí, chaill sí guaim agus tharraing sí fiacha troma uirthi féin.

Sa bhliain 2015, fuair a leanbh aonair anbhás ar an gcaoi chéanna ;  thóg Bobbi Kristina Brown ródháileog drugaí  agus thángthas uirthi  i dtobán folctha ina bhaile féin.  Fuair sí bás roimh am, 22 bliain d'aois, ar 26 Iúil 2015

 Féiniúlacht 
Faoin am a raibh cáil dhomhanda bainte amach ag Houston mar amhránaí bhí tromlach dá comhghormaigh ann nach dtrasnódh an bóthar chun ceolchoirm léi a fheiceáil.

Cuireadh i leith Houston gur thug sí droim láimhe lena muintir féin. Ní raibh an ceol a chan sí 'gorm' go leor, dar leo. Mar sin níor thuill sí meas an phobail ghoirm sna Stáit Aontaithe. Fiú agus í ag tosú ar bhóthar an cheoil, bhíodh na djanna, go háirithe na gormaigh, ag fonóid fúithi. 

Rinneadar mugadh magadh di agus de réir mar a chuaigh sí in airde réime is ea is mó a chuir siad ina leith go raibh sí tar éis a hanam a dhíol, an dubh a chur ina gheal uirthi féin, nach eiseamláir do ghormaigh óga in aon chor a bhí inti, go raibh a fréamhacha stoite aici, agus a pobal féin á thréigean aici.

 Dioscliosta 
 Albaim stiúideo 
 1985: Whitney Houston
 1987: Whitney
 1990: I'm Your Baby Tonight
 1998: My Love Is Your Love
 2002: Just Whitney
 2003: One Wish: The Holiday Album
 2009: I Look to You

 Albaim beo 
 2014: Whitney Houston Live: Her Greatest Performances

 Fuaimriain 
 1992: The Bodyguard
 1995: Waiting to Exhale
 1996: The Preacher's Wife

 Bailiúcháin 
 2000: Whitney: The Greatest Hits
 2001: Love, Whitney
 2004: Artist Collection: Whitney Houston
 2007: The Ultimate Collection
 2012:  Will Always Love You: The Best of Whitney Houston
 2014: Whitney Houston Live: Her Greatest Performances

 Físeáin/DVDanna 
 1991: Welcome Home Heroes with Whitney Houston
 1997: Classic Whitney Concert
 1999: VH1 Divas Live '99
 2000: The Greatest Hits
 2000: Fine
 2002: Whatchulookinat Video/Whatchulookinat Behind-the-Scenes Footage/Love to Infinity Megamix Video
 2004: Artist Collection: Whitney Houston

 Nasc seachtrach 
 Suíomh oifigiúil

 Tagairtí 

Catagóir:Daoine as New Jersey
Catagóir:Daoine a rugadh i 1963
Catagóir:Básanna in 2012
Catagóir:Daoine gorma
Catagóir:Amhránaithe Meiriceánacha
Catagóir:Amhránaithe popcheoil